
Për strukturën e vitit akadeMik 2012-2013 në institucionet publike të arsimit të lartë

Në mbështetje të nenit 102 të Kushtetutës dhe të nenit 32 të ligjit nr. 9741, datë 21.5.2007 “Për arsimin e lartë në Republikën e Shqipërisë”,  të ndryshuar,

UDHËZOJ:

1. Viti akademik 2012-2013 në institucionet publike të arsimit të lartë, në programet e studimit të ciklit të parë dhe programet e integruara të ciklit të dytë me kohë të plotë, të fillojë në datën 8 tetor 2012 dhe të përfundojë në datën 30 shtator 2013.
2. Viti akademik 2012-2013 në institucionet publike të arsimit të lartë, në programet e studimit me kohë të pjesshme dhe edukim në distancë, të fillojë në datën 22 tetor 2012 dhe të përfundojë në datën 30 shtator 2013.
3. Viti akademik 2012-2013 në institucionet publike të arsimit të lartë, në programet e studimit të ciklit të dytë “Master profesional” dhe “Master i shkencave/master i arteve të bukura”, të fillojë në datën 8 tetor 2012 dhe të përfundojë në datën 30 shtator 2012.
4. Periudha 24 dhjetor 2012 deri më 4 janar 2013 të jetë në periudhë pushimesh për studentët.
5. Institucionet publike të arsimit të lartë, në përfundim të regjistrimit të kandidatëve fitues, të dërgojnë në drejtorinë e konvikteve listën e studentëve të regjistruar, sipas programeve të studimit dhe fakulteteve përkatëse.
6. Ngarkohen Drejtoria e Arsimit të Lartë dhe Kërkimit Shkencor, institucionet publike të arsimit të lartë dhe Agjencia Kombëtare e Provimeve për zbatimin e këtij udhëzimi për vitin akademik 2012-2013.
Ky udhëzim hyn në fuqi menjëherë dhe botohet në Fletoren Zyrtare.

